Document ID: 32013R0424

IZVEDBENA UREDBA KOMISIJE (EU) št. 424/2013
z dne 7. maja 2013
o odobritvi manjših sprememb specifikacije za ime, registrirano v registru zaščitenih označb porekla in zaščitenih geografskih označb [Ptujski lük (ZGO)]
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1), zlasti člena 53(2) Uredbe,
ob upoštevanju naslednjega:
(1)
Komisija je v skladu s prvim pododstavkom člena 53(1) Uredbe (ES) št. 1151/2012 preučila vlogo Slovenije za odobritev spremembe specifikacije za zaščiteno geografsko označbo Ptujski lük, registrirano na podlagi Uredbe Komisije (ES) št. 1362/2011 (2).
(2)
Vloga zadeva spremembo opisa proizvoda in posebnih pravil o embalaži.
(3)
Komisija je zadevno spremembo preučila in odločila, da je utemeljena. Ker gre za manjšo spremembo v skladu s členom 53(2) Uredbe (ES) št. 1151/2012, jo lahko Komisija odobri brez uporabe postopka iz členov 50 do 52 navedene uredbe -
SPREJELA NASLEDNJO UREDBO:
Člen 1
Specifikacija za zaščiteno geografsko označbo „Ptujski lük“ se spremeni v skladu s Prilogo I k tej uredbi.
Člen 2
Prečiščen enotni dokument z glavnimi točkami specifikacije je vključen v Prilogo II k tej uredbi.
Člen 3
Ta uredba začne veljati na dvajseti dan po objavi v Uradnem listu Evropske unije.
Ta uredba je zavezujoča v celoti in se neposredno uporablja v vseh državah članicah.
V Bruslju, 7. maja 2013

Labels: 17
7
3
6
18